D. Lwuiz mi d-tebder tafsut taberkant n 20 n yibrir deg useggas 2001 d asmekti d akken tamziɣt d amennuɣ ur yettfakan ara. Tamziɣt tutlayt tayemmat, mmuten aṭas n yilemẓiyen fell-as, ula d tameṭṭut tella deg mennuɣ-a. Ihi ungal-a, d win yeṛẓan asalu akken ad tbeddel tmuɣli, d tikta tanmettit. Tettban-d deg uzarer n wungal amek i yessawel ɣer ubeddel n wadeg n tmeṭṭut, deg yal taɣult. Tanaggalt D Lwuiz tessuneɣ-d tugna yellan deg tmetti. Ungal-is yezmer ad yili d abrid n uslelli akked ubeddel n yisuḍaf n tmetti d unerni n tnaggalin yettarun ɣef tmeṭṭut.